บาทเปิด 35.23 บาทต่อดอลล่าร์  แข็งค่า
เงินบาทเปิดตลาด 35.23 บาทต่อดอลล่าร์  แข็งค่าตามภูมิภาคจากแรงขายดอลล์หลังกังวลนโยบาย"ทรัมป์"
24 ม.ค. 2560

เงินบาทเปิดตลาด 35.23 บาทต่อดอลล่าร์  แข็งค่าตามภูมิภาคจากแรงขายดอลล์หลังกังวลนโยบาย"ทรัมป์"
นักบริหารเงินจากธนาคารกรุงศรีอยุธยา กล่าวว่า เงินบาทเปิดตลาดเช้านี้อยู่ที่ระดับ 35.23 บาท/ดอลลาร์ แข็งค่าจากปิดตลาดเย็นวานนี้ที่ระดับ 35.28/30 บาท/ดอลลาร์ เคลื่อนไหวในทิศทางเดียวกับค่าเงินภูมิภาค หลังมีแรงเทขายดอลลาร์ออกมา
"บาทแข็งค่าลงมาเยอะหลังมีแรงเทขายดอลลาร์ ตลาดกังวลต่อนโยบายของทรัมป์ที่ยังไม่มีความชัดเจนว่าจะกระตุ้นเศรษฐกิจสหรัฐฯ อย่างไร เพราะสิ่งที่พูดออกมามีแต่เรื่องกีดกันทางการค้าที่อาจส่งผลเสียต่อภาวะเศรษฐกิจของสหรัฐฯเอง" นักบริหารเงิน กล่าว
นักบริหารเงิน ได้ประเมินกรอบการเคลื่อนไหวของค่าเงินบาทในวันนี้ไว้ที่ 35.20-35.30 บาท/ดอลลาร์